laion/Wikipedia-Exotic huggingface dataset:
Lioness: Hidden Treasures

Lioness: Hidden Treasures (בעברית: לביאה: אוצרות חבויים) הוא אלבום האוסף הראשון של זמרת הג'אז היהודיה-אנגליה איימי ויינהאוס שיצא לאור לאחר מותה ב־2 בדצמבר 2011. האלבום כולל את הסינגל הראשון, "Body and Soul", בשיתוף טוני בנט. האלבום יכלול גם סינגל שני שיצא לאור לאחר מותה, "Our Day Will Come". ב-31 באוקטובר 2011, הודיעו באתר הרשמי של איימי ויינהאוס על יציאתו של אלבום אוסף, כך גם פרסמו את תמונת העטיפה ואת רשימת השירים. המפיקים רמי סלאם ומארק רונסון שיתפו פעולה יחד, בהסכמה משותפת של משפחת ויינהאוס. רמי הגיב על הפרויקט: ”כשהאזנתי לקטעים שהקלטנו בעבר, יכולתי לשמוע את השיחות שלי ושל איימי המוקלטות וזה היה מאוד טעון עבורי מבחינה רגשית. זה היה קשה, אבל זה גם היה מדהים. איימי הייתה בחורה מבורכת בכישרון.” ציטוט נוסף של רמי סלאם על אלבומה של איימי: ”אני חושב שהיא משאירה אחריה משהו לשנים הבאות, גוף-עבודה שישפיע על דור של מוזיקאים שטרם התחיל, טרם נולד. אני בורכתי באפשרות להיות חלק מהתהליך הזה, באפשרות להכיר אדם כמו איימי ולשמר את המורשת שלה באלבום הזה.” מידע על האלבום Lioness: Hidden Treasures באתר MusicBrainz מידע על האלבום Lioness: Hidden Treasures באתר AllMusic האלבום Lioness: Hidden Treasures באתר Discogs האלבום Lioness: Hidden Treasures באתר ספוטיפיי דפנה לוסטיג‏, איימי וויינהאוס באלבום החדש: כך צריך לזכור זמרת גדולה, באתר וואלה, 4 בדצמבר 2011 שי להב, האלבום של איימי וויינהאוס: לביאה מבוזבזת, באתר ynet, 6 בדצמבר 2011 איתי קדוסי, זה שיר פרידה(הקישור אינו פעיל), באתר מעמול, 15 בדצמבר 2011 British Phonographic Industry
דן אונגרישר

הרב דן אונגרישר (כ"ב בטבת תרפ"ח, 15 בינואר 1928 - ג' בחשוון תשע"ב, 31 באוקטובר 2011) היה ראש ישיבת בית מדרש עליון במונסי שבניו יורק. נולד בווינה ליוכבד וירחמיאל אונגרישר, חסיד קופיטשניץ. לפני מלחמת העולם השנייה היגר לארצות הברית ולמד בישיבת תורה ודעת. היה מתלמידיו הקרובים של ראש הישיבה הרב שלמה היימן אשר אף הפקיד בידיו את כתביו. בשנת תש"ו נישא לאסתר, בת הרב ראובן גרוזובסקי, שעמד בראשות ישיבות תורה ודעת ובית מדרש עליון. את הצעת השידוך הציע רבו הרב היימן. בשנת תשי"א, לאחר שהרב גרוזובסקי חלה, החל הרב אונגרישר במסירת שיעורים לאברכי הכולל של בית מדרש עליון. בשנת תשי"ז מונה רשמית לראש הישיבה, ומאז עמד בראשה במשך חמישים וחמש שנה. עמל על כתבי חותנו והוציא לאור שלושה כרכים של "שיעורי ר' ראובן". בשנת תשנ"ח הקים את ישיבת בית מדרש עליון בבני ברק, בראשה העמיד את בנו הרב ירחמיאל אונגרישר. היה מרבה לבקר בישראל ולמסור שיעורים בישיבה. הובא לקבורה בארץ ישראל, בהר המנוחות בירושלים. בקיץ תשע"ו הוקמה בבני ברק ישיבה על שמו "נחלת דן", ישיבת בת של בית מדרש עליון בישראל המיועדת לבני עדות המזרח. בניו: הרב ירחמיאל - ראש ישיבת בית מדרש עליון בבני ברק (חתנו של הרב ראובן יוסף גרשונוביץ) הרב ברוך דב - מחברי קהילת אמונת ישראל הרב שמשון - משגיח בישיבת בית מדרש עליון במונסי בנו הרב רפאל ברוך נפטר בחייו. חתניו: הרב ישראל פאלק סוויאטיצקי - ראש ישיבת בית מדרש עליון במונסי הרב איסר יהודה מלין - ראש ישיבת "כנסת יהודה" בירושלים הרב חיים אלעזר הנדלר - ר"מ בישיבה בארצות הברית. הגר"ד אונגרישר בשנותיו האחרונות - גלריה, באתר JDN כשגדולי ישראל באו להוקיר את רבי דן, באתר JDN הראיון האחרון של ראש הישיבה הגר"ד אונגרישר זצ"ל, באתר JDN המצבה ומקום הקבר של דן אונגרישר, באתר "פרויקט גלעד" דן אונגרישר באתר GRAVEZ לפי גרסה אחרת נולד בגליציה ובצעירותו עברה המשפחה לווינה. לימים מסר הרב אונגרישר את הכתבים לידי הרב מיכל יהודה ליפקוביץ, שהוציאם לאור.
עוגת שיש

עוגת שיש היא עוגה בעלת מראה מפוספס או מנומר, המושג על ידי עירוב של בלילה בהירה (לרוב בטעם וניל) יחד עם בלילה כהה (לרוב עם קקאו). בסוף המאה התשע עשרה בגרמניה, נהגה רעיון לערבב שני בצקים יחד לאפיית "מרמוקוכן" (מגרמנית marmokuchen). מהגרים גרמנים הביאו את העוגה לארצות הברית, שם נקראה harlequin cake וצורתה הייתה לוח שחמט. במרכיבי העוגה היו תבלינים ומולסה. ב-11 באוגוסט 2019 ג'ון אוליבר הכין בתוכניתו,השבוע שעבר עם ג'ון אוליבר,את עוגת השיש הגדולה ביותר בעולם שטחה 180 מ"ר. מדיה וקבצים בנושא עוגת שיש בוויקישיתוף ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
גרלין

גרלין (אנגלית: Ghrelin) הוא הורמון פפטידי בן 28 חומצות אמינו, שנמצא ביונקים, עופות, זוחלים ודגים. משמעות השם הוא מהיותו משחרר (relin) הורמון גדילה (GH). ההורמון נתגלה בשנת 1999 כסובסטרט לרצפטור GHSR, שהיה ידוע כגורם לשחרור הורמון גדילה, אך הופעל עד אז על ידי הקסטרופין, שהוא חומר סינתטי. הכמות הגדולה ביותר של ההורמון מיוצרת בקיבה, ובאדם - בתאי P/D1, אך נמצא גם במוח- בהיפותלמוס ובהיפוקמפוס, בגונדות, בלבלב ועוד. ההורמון מתפקד הן באופן פראקריני, הן באופן אנדוקריני. לאחר חיתוך הפפטיד מתבצע עיבוד, הכולל למשל, חיבור של חומצת שומן לאחת מחומצות האמינו. השפעות הגרלין, מלבד הפרשת הורמון הגדילה, קשורות לתיאבון, לספיגת מזון בעיכול, שינה ועוד השפעות שנחקרות. מחקר ישראלי מצא כי חשיפה לשמש מעלה את ריכוז הגרלין ואת התיאבון אצל גברים, אך לא אצל נשים. התיאבון היה גבוה ב-22% באוגוסט לעומת ינואר. לטענת החוקרים, החשיפה לשמש מפעילה חלבון בשם p53, שגורם להפרשה מוגברת של גרלין. משערים שאצל נשים, הורמון האסטרוגן מעכב את התהליך. בנוסף נטען, כי גרלין הוא בעל תכונות אנטי-דלקתיות ומאט שחיקה של שרירי הלב. כמו כן הוא מגביר את הרגישות לאינסולין בחולי מחלות מטבוליות. נמצא כי ההורמון אובסטטין, אשר לו השפעות הפוכות על התיאבון, נוצר מאותו הגן של הגרלין, המייצר פפטיד ארוך, שנחתך לשני ההורמונים. ההורמון לפטין נחשב כאנטגוניסט לגרלין, לפחות בנוגע לתיאבון. הקולטן GHSR הוא החלבון המשמש כרצפטור לגרלין. הוא חוצה את ממברנת התא 7 פעמים, והוא מצומד לחלבון G. לגן יש גם צורת שחלוף אלטרנטיבי אשר פעילותו הביולוגית איננה ברורה. הרצף הגנטי של הקולטן שמור יחסית באבולוציה, והשוני בין מינים שונים איננו גדול יחסית. Parikh et al, Food-seeking behavior is triggered by skin ultraviolet exposure in males, Nature Metabolism, July 11 2022 הערך "גרלין", באתר ויקירפואה גרלין, באתר אנציקלופדיה בריטניקה (באנגלית) החוקרים העלו את ההשערה, שצריכה מוגברת של קלוריות הייתה חשובה במסעות הצייד של גברים. עידו אפרתי, מחקר ישראלי מצא כי חשיפה לשמש מגבירה תיאבון אצל גברים, באתר הארץ, 12 ביולי 2022
מרדכי הכהן (מקובל)

רבי מרדכי הכהן (מכונה בעל הש"ך על התורה) (חי במפנה המאות ה-16 - ה-17) היה מקובל ומחבר הספר שפתי כהן על התורה. התגורר בצפת, ולמד שם מפי רבי ישראל די קוריאל. בהמשך גורש ונדד לארם צובא. ספרו, "שפתי כהן", הוא פירוש לתורה על דרך רמז וסוד. הספר נדפס בוונציה בשנת ה'שס"ה (1605), בחיי המחבר, ומאז נדפס במספר מהדורות נוספות. דברים מספרו מובאים עשרות פעמים בספרי הרב חיד"א (בהדגשה "הרב שפתי כהן על התורה", כדי להבחין בינו לבין שפתי כהן על השולחן ערוך). שפתי כהן, באתר היברובוקס מרדכי הכהן, מצפת, דף שער בספרייה הלאומית =כך בשער הספר (מהדורה ראשונה) ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
המאה ה-18 לפנה"ס

המאה ה-18 לפנה"ס היא התקופה שהחלה בשנת 1800 לפני הספירה והסתיימה בשנת 1701 לפני הספירה. זוהי המאה ה-18 לפני תחילת הספירה הנוצרית. 1793 לפנה"ס: חמורבי נהיה למלך בבל. 1793 לפנה"ס: השושלת האגעזית בשבא - מותו של המלך אתיופיוס הראשון, ועלייתו של המלך לקנדון נוררי. 1789 לפנה"ס: שושלת שְׂיָה בסין - מותו של המלך גִ'ין, ועלייתו של המלך קוֹנְג גְ'יָה. 1786 לפנה"ס: סיום השושלת ה-12 של מצרים ותחילת השושלת ה-13 של מצרים. 1780 לפנה"ס: ירים-לים הראשון עלה לשלטון בממלכת ימחד שהייתה ממלכה חזקה בסוריה במחצית הראשונה של האלף השני לפנה"ס. 1775 לפנה"ס: זמרי-לים עלה לשלטון במארי. 1758 לפנה"ס: שושלת שְׂיָה בסין - מותו של המלך קוֹנְג גְ'יָה, ועלייתו של המלך גָאו. 1747 לפנה"ס: שושלת שְׂיָה בסין - מותו של המלך גָאו, ועלייתו של המלך פָה. 1728 לפנה"ס: שושלת שְׂיָה בסין - מותו של המלך פָה, ועלייתו של המלך האחרון בשושלת: גְ'יֵה. 1712 לפנה"ס: 1749 לפנה"ס: מרד במסופוטמיה. רים-סין הראשון נהיה למלך לרסה וכובש את ממלכת איסין כיבוש החיקסוס בצפון מצרים. 1708 לפנה"ס: יוסף נמכר לישמעלים (לפי סדר עולם רבה). פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. סין-מובליט, מלך בבל. נפטר בשנת 1793 לפנה"ס, לפי הכרונולוגיה התיכונה. חמורבי, מלך בבל. נפטר בסביבות 1750 לפנה"ס. שמשו-אילונה, מלך בבל. נפטר בשנת 1712 לפנה"ס, לפי הכרונולוגיה התיכונה. שלח, נפטר בשנת 1798 לפנה"ס (לפי סדר עולם רבה). שם, נפטר בשנת 1767 לפנה"ס (לפי סדר עולם רבה). ישמעאל, נפטר בשנת 1753 לפנה"ס (לפי סדר עולם רבה). עבר, נפטר בשנת 1737 לפנה"ס (לפי סדר עולם רבה). יוסף, נולד בשנת 1725 לפנה"ס ונפטר בשנת 1615 לפנה"ס (לפי סדר עולם רבה). פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. נכתבה הפואמה ההוראה מפי דואה חתי מדיה וקבצים בנושא המאה ה-18 לפנה"ס בוויקישיתוף ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
המאה ה-17 לפנה"ס

המאה ה-17 לפנה"ס היא התקופה שהחלה בשנת 1700 לפני הספירה והסתיימה בשנת 1601 לפני הספירה. זוהי המאה ה-17 לפני תחילת הספירה הנוצרית. 1500 לפנה"ס-1700 לפנה"ס: פלישה חורית תחילת השושלת ה-14 של מצרים. 1697 לפנה"ס: יוסף מפרש את חלומותיהם של שר האופים ושר המשקים (לפי סדר עולם רבה). 1686 לפנה"ס: יעקב יורד למצרים (לפי סדר עולם רבה). 1679 לפנה"ס: יציאת מצרים (לפי המסורת השומרונית). 1650 לפנה"ס: כיבוש ממפיס בידי החיקסוס שם קץ לשושלת ה-13 של מצרים. 1628 לפנה"ס: אחד התארוכים המקובלים להתפרצות הוולקנית בסנטוריני (אי בים האגאי), שככל הנראה השמידה את התרבות המינואית השושלת הבבלית הראשונה. פרק זה לוקה בחסר. אנא תרמו לוויקיפדיה והשלימו אותו. יצחק, אב מקראי. נפטר בשנת 1696 לפנה"ס (לפי סדר עולם רבה). יעקב, אב מקראי. נפטר בשנת 1669 לפנה"ס (לפי סדר עולם רבה). יוסף, יועץ מקראי. נפטר בשנת 1615 לפנה"ס (לפי סדר עולם רבה). פרק זה לוקה בחסר. אנא תרמו לוויקיפדיה והשלימו אותו. מדיה וקבצים בנושא המאה ה-17 לפנה"ס בוויקישיתוף לפי המקור הזה פסח 2014 חל בשנת 3652 בלוח השומרוני. ערך זה הוא קצרמר בנושא כרונולוגיה. אתם מוזמנים לתרום לוויקיפדיה ולהרחיב אותו.
המאה ה-16 לפנה"ס

המאה ה-16 לפנה"ס היא התקופה שהחלה בשנת 1600 לפני הספירה והסתיימה בשנת 1501 לפני הספירה. זוהי המאה ה-16 לפני תחילת הספירה הנוצרית. 1600 לפנה"ס – הוקמה שושלת שאנג בסין. 1595 לפנה"ס – מורשיליש הראשון, מלך החיתים בוזז את בבל. 1570 לפנה"ס - יעחמס הראשון עולה לשלטון במצרים העתיקה ומייסד את השושלת ה-18. 1550 לפנה"ס – העיר מיקנה, הממוקמת בצפון-מערב פלופונסוס, תופסת את השליטה על שאר אכאיה, ונותנת את שמה של התרבות המיקנית. 1556 לפנה"ס – קקרופס בונה מחדש את אתונה לאחר השיטפון הגדול של דאוקליון וסופו של תור הזהב. הוא הופך לראשון ממספר מלכים של אתונה, וחייו נחשבים לחלק מהמיתולוגיה היוונית. 1530 לפנה"ס – סופה של השושלת הראשונה בבבל ותחילתה של השושלת הכשית. 1506 לפנה"ס – קקרופס, מלך אתונה, נפטר לאחר 50 שנות כהונה. הוחלף בידי קראונוס. 1504 לפנה"ס – מצרים מתחילה את כיבוש נוביה והלבנט. העשור האחרון של המאה ה-16 לפנה"ס – תחילתה של תרבות הוודיק בהודו. מתיישבים מכרתים עוברים למילטוס, טורקיה. סימנים מוקדמים של תרבות המאיה מתגלים בבליז. הפיניקים מפתחים אלף-בית. מרכז אמריקה – הופעת האולמקים. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. טאנג צ'נג (אנ'), שליטה הראשון של שושלת שאנג, ששלט בסין כ-29 שנים. חי במאה ה-17 או ה-16 לפנה"ס. קמוסה (אנ'), הפרעה האחרון של השושלת ה-17 במצרים. שלט בקירות בין השנים 1555 ל-1550 לפנה"ס. יעחמס הראשון, פרעה מצרים, ומייסד השושלת ה-18. שלט בקירוב בין השנים 1580 ל-1546 לפנה"ס. מורשילי הראשון, מלך החתים בין 1620-1590 לפנה"ס בקירוב. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מסרק הכינים מדיה וקבצים בנושא המאה ה-16 לפנה"ס בוויקישיתוף Tang, אנציקלופדיה בריטניקה ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
אן פריו

אן פריו (בצרפתית: Anne Parillaud; נולדה ב-6 במאי 1960) היא שחקנית קולנוע צרפתייה. זוכת פרס סזאר על הופעתה במותחן הפעולה הצרפתי "ניקיטה". פריו נולדה בפריז. ב-1989 התגלתה לראשונה לצידם של גדולי שחקני איטליה מרצ'לו מסטרויאני ומאסימו טרואיזי בסרט "מה השעה?"(אנ'). התפרסמה בצרפת ובעולם בשנת 1990 במותחן הפעולה של לוק בסון "ניקיטה", בו שיחקה בתור הרוצחת השכירה ניקיטה, בתפקיד עליו זכתה בפרס סזאר. לאחר הצלחתה בצרפת נסעה פריו לנסות את מזלה בתעשייה ההוליוודית. ב-1992 שיחקה בסרט הערפדים "בלאדי מרי" בתור הערפדית המודרנית מרי. ב-1998 שיחקה בדרמה התקופתית המבוססת על המיתוס "האיש במסכת הברזל" בתפקיד הדוכסית אן מאוסטריה. ב-2004 השתתפה בסרטו של עמוס גיתאי "הארץ המובטחת". לפריו בת מנישואיה הקצרים לבמאי והמפיק לוק בסון ושני בנים ממערכת היחסים שלה עם המפיק מארק אלן. הייתה נשואה במשך חמש שנים למלחין הצרפתי ז'אן מישל ז'אר. מלון חופשה (1978) מה השעה? (1989) ניקיטה (1990) בלאדי מרי (1992) מפת הלב האנושי (1993) שבוע ימים של טירוף חושים (1994) הגורל בכוכבים (1995) נערה מתה (1996) האיש במסכת הברזל (1998) תמונה מנופצת (1998) אחד על 4 (1999) סקס זה קומדיה (2002) הארץ המובטחת (2010) הגברת האחרונה (2007) התעלול שבסדין (2010) חובו של היום ללילה (2012) מדיה וקבצים בנושא אן פריו בוויקישיתוף אן פריו, במסד הנתונים הקולנועיים IMDb (באנגלית) אן פריו, באתר "אידיבי", מאגר הידע העברי לקולנוע ישראלי ועולמי אן פריו, באתר ספר הקולנוע הישראלי אן פריו, באתר AllMovie (באנגלית) אן פריו, באתר Rotten Tomatoes (באנגלית) אן פריו, באתר Metacritic (באנגלית) אן פריו, במסד הנתונים הקולנועיים KinoPoisk (ברוסית) אן פריו, באתר אפל מיוזיק (באנגלית) אן פריו, באתר MusicBrainz (באנגלית) אן פריו, באתר Discogs (באנגלית)
המאה ה-15 לפנה"ס

המאה ה-15 לפנה"ס היא התקופה שהחלה בשנת 1500 לפני הספירה והסתיימה בשנת 1401 לפני הספירה. זוהי המאה ה-15 לפני תחילת הספירה הנוצרית. בתקופה זו המעצמות והתרבויות הבולטות והמפותחות ביותר התמקדו בעיקר באזור המזרח התיכון: מצרים שלטה על שטחים נרחבים בלבנט, כולל ארץ כנען ונוביה; החתים ומיתני שלטו באסיה הקטנה; ממלכות בבל ועילם חלשו על מסופוטמיה; וביוון פרחה התרבות המיקנית. במזרח הרחוק היו בשיאן שושלת שאנג במזרח אסיה, בצפון הודו שלטו תרבויות הודו-אראיות (אנ'). התחלת כתיבת ריג ודה, ספר הודי עתיק. 1504 לפנה"ס – 1492 לפנה"ס: פלישה מצרית לנוביה וללבנט. 1497 לפנה"ס: כורנוס מלך אתונה העתיקה הודח. 1476 לפנה"ס: יציאת מצרים (לפי סדר עולם רבה בתיקון השנים החסרות). 1465 לפנה"ס: נערך קרב מגידו בו מביסים המצרים את הכנענים. 1460 לפנה"ס: הכשים כובשים את בבל ומייסדים את השושלת הכשית שתמשך 576 שנים. 1420 לפנה"ס: האי כרתים נכבש על ידי המיקנים – תחילת תקופת יוון המיקנית. 1400 לפנה"ס: ארמון מינוס נהרס בשריפה. 1400 לפנה"ס: תור הזהב של העיר הכנענית אוגרית. מיקניים פולשים ליוון ולגבול אנטוליה. עכו עזה תחותמס הראשון, פרעה מצרי מהשושלת ה-18 אשר מלך בין השנים 1503-1493 לפנה"ס. אמפיקטיון, מלך אתונה העתיקה. נפטר בשנת 1487 לפנה"ס. חתשפסות, פרעונית מצרית מהשושלת ה-18. חיה בשנים 1508-1458 לפנה"ס בקירוב. יוסף, בן יעקב. נפטר בשנת 1452 לפנה"ס, לפי סדר עולם רבה. זבולון, אב שבט זבולון במקרא. נפטר בשנת 1449 לפנה"ס, לפי סדר עולם רבה. תחותמס השלישי, פרעה מצרי מהשושלת ה-18. 1490–1450 לפנה"ס. ראובן, אב שבט ראובן במקרא. נפטר בשנת 1444 לפנה"ס, לפי סדר עולם רבה. אריכטונוס, מלך אתונה העתיקה. נפטר בשנת 1437 לפנה"ס. לוי, אב שבט לוי במקרא. נפטר בשנת 1420 לפנה"ס, לפי סדר עולם רבה. אמנחותפ השני, פרעה מצרי מהשושלת ה-18. נפטר בשנת 1401 לפנה"ס. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. שריון הלוחות ביוון המיקנית (חליפת השריון מדנדרה) מדיה וקבצים בנושא המאה ה-15 לפנה"ס בוויקישיתוף Interactive World History Atlas since 3000 BC, Geacron הרב אורי שרקי, משה כדמות היסטורית ערך זה הוא קצרמר בנושא כרונולוגיה. אתם מוזמנים לתרום לוויקיפדיה ולהרחיב אותו.
פאג'ט ברוסטר

פאג'ט ואלרי ברוסטר (באנגלית: Paget Valerie Brewster; נולדה ב-10 במרץ 1969) היא שחקנית וזמרת אמריקאית. מוכרת בעיקר בשל גילום דמותה של הסוכנת אמילי פרנטיס בסדרת הפשע של CBS, "מחשבות פליליות". ברוסטר התפרסמה כאשר גילמה את קטי, בת זוגו של ג'ואי (ולאחר מכן של צ'נדלר), בעונה הרביעית של הסדרה של NBC, "חברים". לברוסטר הייתה תוכנית טוק-שואו קצרת ימים. היא הופיעה בסדרה "Andy Richter Controls the Universe", וגילמה את בת' האפסטדוט בסדרה של Showtime "האף", ששודרה בין 2004 ל-2006. בתחום הקולנועי, ברוסטר גילמה את התפקיד הראשי בסרט גיבורי העל דל התקציב של ג'יימס גאן "המיוחדים" (2000) לצד תומאס היידן צ'רץ ורוב לאו. בנוסף, גילמה את איימי פירסון, מורה לחשבון המפחדת ממים, בסרט העצמאי "השחייה הגדולה" שהקרנת בכורתו התקיימה בפסטיבל טורונטו ב-2006. ב-2005 ברוסטר החלה לדבב את הדמות ג'ודי סבן/נערת הציפור בסדרת האנימציה "הארווי בירדמן, עורך דין". ב-30 במרץ 2006 היא חשפה לראשונה, בתוכניתו של קונאן אובריין, שיו הפנר שלח לה מכתב בו הוא מוסר לה שהיה שמח לראות אותה מדגמנת לפלייבוי. היא שקלה את הצעתו ברצינות, אך לבסוף דחתה אותה בשל לוח זמנים צפוף, על אף שהצהירה כי היא מעריכה את "פלייבוי" ומעדיפה אותו עם מגזינים כמו מקסים ו-FHM. היא דגמנה לאתר "SuicideGirls". היא הייתה ידועה בעבר בשל סגנון הלבוש הרטרו שלה. ב-2006 החלה להופיע בתוכנית "מחשבות פליליות" בתור הסוכנת אמילי פרנטיס. ביוני 2010 דווח כי תפקיד דמותה בעונה השישית של "מחשבות פליליות" יצומצם, ובמרץ 2011 היא עזבה את הסדרה. במאי 2011 דווח כי דמותה תחזור לתפקיד קבוע בעונה השביעית. כיום משחקת בעונה ה-16 של הסדרה שיצאה באוקטובר 2022. ברוסטר מתנדבת כשחקנית ב-"Young Storytellers Foundation". ב-29 בנובמבר 2014, התחתנה עם בן זוגה המוזיקאי סטיב דמסטרה. מי שחיתן את השניים היה שותפה לתוכנית מחשבות פליליות מתיו גריי גובלר. השניים גרים בלוס אנג'לס, קליפורניה. פזיזה ופראית (1999) הרפתקאות רוקי ובולוינקל (2000) המיוחדים (2000) הוליווד פאלמס (2001) עכשיו אתה יודע (2002) מת על ההספד (2004) הסרט העצמאי הגדול השמן שלי (2005) הגבר של הבית (2005) השחייה הגדולה (2006) כל הטיסות בוטלו (2006) היום המושלם (2006) עילאות (2007) ברוכים הבאים לאושר (2015) Axis‏ (2017) - דיבוב Hypochondriac‏ (2022) חברים (1998-1997) גודזילה: הסדרה (2000-1998) - דיבוב האף (2006-2004) שני גברים וחצי (2005) הארווי בירדמן, עורך דין (2007-2005) - דיבוב אבא אמריקאי (2019-2005) - דיבוב מחשבות פליליות (2006-2023) חוק וסדר: מדור מיוחד (2007, 2012) המלך היל (2009) - דיבוב דן נגד העולם (2013-2011) - דיבוב משפחה מודרנית (2013) היסטוריה שתויה (2018-2013) קומיוניטי (2015-2014) הרפתקאות פין וג'ייק (2014, 2016) - דיבוב קרול שואו (2015) Grandfathered ‏(2016-2015) פרק זמן אחר (2018-2015) איש משפחה (2016) - דיבוב סיפורים של ברווזים (2018-הווה) - דיבוב ממי (2019) בוג'ק הורסמן (2019) - דיבוב הוליווד (2020) Magical Girl Friendship Squad‏ (2020) - דיבוב דם ואוצרות (אנ') (2021-הווה) Birdgirl ‏(2021-הווה) - דיבוב איך פגשתי את אבא (2022) Criminal Minds: Evolution‏(2022-הווה) Praise Petey (2023) - דיבוב מדיה וקבצים בנושא פאג'ט ברוסטר בוויקישיתוף פאג'ט ברוסטר, ברשת החברתית אקס (טוויטר) פאג'ט ברוסטר, במסד הנתונים הקולנועיים IMDb (באנגלית) פאג'ט ברוסטר, באתר AllMovie (באנגלית) פאג'ט ברוסטר, באתר Rotten Tomatoes (באנגלית) פאג'ט ברוסטר, במסד הנתונים הקולנועיים KinoPoisk (ברוסית) פאג'ט ברוסטר, באתר Discogs (באנגלית) פאג'ט ברוסטר, באתר בילבורד (באנגלית)
קארין כהן

קארין כהן (ידועה בשם ליידי קייסי) (נולדה ב-19 ביוני 1987) היא דוגמנית, שחקנית ושדרנית רדיו ישראלית. נולדה בשם קארין אבישג כהן בעפולה, ישראל. בוגרת מסלול מצטיינים בתיכון אורט עפולה. ב-2007 השתתפה כהן בתוכנית המציאות "הדוגמניות" בערוץ 10 והגיעה למקום השמיני מתוך 12 המתמודדות. כהן, העוסקת בדוגמנות עבור חברות אופנה שונות, בהמשך זכתה כהן בתואר "הישראלית הסקסית" לשנת 2010 וגברה על בר רפאלי, מורן אטיאס ועדי הימלבלוי בהצבעה שנערכה בקרב גולשי אתר mako. כהן לקחה חלק בתוכנית "וייפאאוט ישראל" של ערוץ 10 ב-2011. כמו כן, היא הגישה לצדו של זוהר ישראל את תוכנית הרדיו "תחת שמי ים התיכון" ברדיו לב המדינה. כהן בנוסף הגישה פינה קבועה בתוכנית הבוקר של דנה רון, "הבוקר של דנה" בערוץ 2. במסגרת עיסוקה כדוגמנית כיכבה כהן בקמפיינים רבים. בשנת 2011 הצטלמה לקמפיין עבור בושם הגברים "זיפו". בשנת 2012 הצטלמה כפרזנטורית לרשת נעלי "ג'וזף", וכן שימשה כפרזנטורית של שמלות כלה עבור המעצבת שלומית אזרד. באותה שנה הצטלמה למסע פרסום עבור קולקציית בגדי ים של רשת האופנה הישראלית "H&O". בשנת 2013 השתתפה כהן כנמתחת ב"אמבוש" תוכנית המתיחות של עופר שכטר בערוץ 10, השתתפה בעונה השלישית של תוכנית השידוכים "דייט בחשיכה" בערוץ 2, וכן השתתפה יחד עם רוסלנה רודינה בשעשועון "כלוב הזהב" בערוץ 2 של רשת. במהלך אותה שנה, החלה לשחק בתפקיד ראשי בהצגת הילדים "הנסיכה קארין ותפוח הקסם" שעלתה בתיאטרון עתיד בהיר. בנוסף באותה שנה, שימשה כהן כפרזנטורית לצדה של רוסלנה רודינה, עבור קולקציית בגדי הקיץ של חברת האופנה "קלאב אופנה", וכן שימשה כפרזנטורית לבגדי ים עבור רשת האופנה "אקספוז". לאחר מכן, השתתפה כשופטת בשעשועון "תצחיק אותי" בערוץ 24. ב-2014 שיחקה את שולי בסדרה "רמזור" בערוץ 2. בנוסף ב-2014, השתתפה בסדרת הדוקו-ריאליטי "בוליווד" של yes לצד גלית גיאת, עידן יניב, איציק כהן ואחרים. נכון ל-2016, כהן מנהלת עסק לקוסמטיקה בבעלותה בארצות הברית. בשנים 2010–2011 הייתה נשואה לשחקן נירו לוי. מאז 2015 היא מתגוררת בלוס אנג'לס שבארצות הברית עם בן זוגה, אבי רון, והיא אם לשתי בנות. קארין כהן, במיזם "אישים" לתיעוד היצירה הישראלית קארין כהן, במסד הנתונים הקולנועיים IMDb (באנגלית) nana10 סלבס, סופשבוע רגוע: קארין כהן בהלבשה תחתונה, באתר nana10‏, 22 בספטמבר 2011 עכשיו זה סופי: קארין כהן ונירו לוי גרושים, באתר mako ספי קצב, ‏קארין כהן: "הפרידה מנירו עשתה טוב לקריירה שלי", באתר ‏מאקו‏, 23 בספטמבר 2011 אורית מרלין-רוזנצוייג, קארין כהן: "הייתי בטוחה שאני וניר זה לנצח", באתר Xnet, ‏ 4 בדצמבר 2011 מיקי לוין, גרושתנו: ריאיון עם קארין כהן, באתר מעריב nrg, ‏ 19 בינואר 2012 ספי קצב, ‏"מעולם לא בגדתי בניר והוא מעולם לא בגד בי", באתר ‏מאקו‏, 16 באוגוסט 2012 יפעת הללי אברהם, ‏"רוצה מיליון עוקבים? הבליטי עכוז ותהני, פוסטמה", באתר ‏מאקו‏, 23 באוקטובר 2017 מיקי לוין, זוהי אבישג כהן: הדוגמנית והשחקנית שאתם כבר מכירים היטב , מעריב, 4 בפברואר 2014 הישראלית הסקסית 2011: קארין כהן, באתר ‏מאקו‏, 25 באוקטובר 2011 יפעת הללי אברהם, ‏הפכה את חייה: קארין כהן עברה ללוס אנג'לס ושינתה הכל, באתר ‏מאקו‏, 6 בפברואר 2017
המאה ה-14 לפנה"ס

המאה ה-14 לפנה"ס היא התקופה שהחלה בשנת 1400 לפני הספירה והסתיימה בשנת 1301 לפני הספירה. זוהי המאה ה-14 לפני תחילת הספירה הנוצרית. 1380 לפנה"ס: אמנחותפ השלישי מנסה (ללא הצלחה) לחבר את הנילוס לים האדום בעזרת תעלה. 1352 לפנה"ס: כיבוש מיתני על ידי החתים. בערך באותה תקופה מורד אשור-אובליט הראשון מלך אשור במלך מיתני. 1345 לפנה"ס: אחנתון פרעה מצרים. במהלך כהונתו ינהיג במצרים מהפכה דתית ויקדש את פולחן אל השמש אתון. בנוסף ישנה את שמו ויעביר את בירת מצרים לאחתאתון. 1344 לפנה"ס (לערך): חתים בהנהגת שופילוליומה הראשון כובשים את סוריה ממצרים. 1344 - 1322 לפנה"ס: תחילת האימפריה החתית. 1334 לפנה"ס: תחילת תקופת פרעה תות ענח' אמון. במהלך כהונתו ינטוש את המהפכה הדתית של אחנתון וישיב את הבירה לתבאי. 1320 לפנה"ס: סוף השושלת ה-18 במצרים. תחילת שושלת ה-19. 1307 לפנה"ס: אדד-ניררי מלך אשור. 1303 לפנה"ס: סתי הראשון פרעה מצרים. צרפת אחתאתון דור-כוריגלזו פנדיון, מלך אתונה העתיקה. נפטר בשנת 1397 לפנה"ס. אמנחותפ השלישי, פרעה מצרי מהשושלת ה-18. נפטר בשנת 1379 לפנה"ס, על פי הכרונולוגיה המצרית הגבוהה. ארכטאוס, מלך אתונה העתיקה. נפטר בשנת 1347 לפנה"ס. אחנתון, פרעה מצרי מהשושלת ה-18. כנראה נפטר בטווח השנים 1350-1333 לפנה"ס. אשור-אובליט הראשון, מלך אשור בין השנים 1363-1328 לפנה"ס בקירוב. תות ענח' אמון, פרעה מצרי מהשושלת ה-18. חי בשנים 1341-1323 לפנה"ס. שופילוליומה הראשון, מלך החתים. נפטר בשנת 1323 לפנה"ס. ארנוואנדה השני, מלך החתים. נפטר בשנת 1321 לפנה"ס. קקרופס השני, מלך אתונה העתיקה. נפטר בשנת 1300 לפנה"ס. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מדיה וקבצים בנושא המאה ה-14 לפנה"ס בוויקישיתוף ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
מוריאל ברברי

מוריאל ברברי (בצרפתית: Muriel Barbery; נולדה ב-28 במאי 1969) היא סופרת צרפתייה ופרופסור לפילוסופיה, עטורת פרסים על יצירותיה. מוריאל ברברי נולדה בקזבלנקה שבמרוקו, ובהיותה בת חודשיים עברה עם הוריה לצרפת. למדה בתיכון לקנאל, התחילה ללמוד ב-The École Normale Supérieure Lettres et Sciences Humaines ב-1990 וקיבלה agrégation בפילוסופיה ב-1993. אחר-כך היא לימדה באוניברסיטת בורגון, בתיכון ובמכון להכשרת מורים בסן־לו. הרומן פרי עטה, "אלגנטיות של קיפוד", היה רב-מכר בצרפת במשך 30 שבועות ברציפות, והודפס מחדש 50 פעמים. עד למאי 2008, הוא מכר למעלה ממיליון עותקים. הרומן מספר על הדיירים בבניין מגורים קטן בפריז, ובמיוחד בשוערת האינטלקטואלית שלו, רנה, ובדייר יפני. היא ופאלומה, בת השתים עשרה האינטלקטואלית מאחת המשפחות בבניין, מספרות את הסיפור לסירוגין. הספר הוסרט ב-2009. רנה גם מופיעה בקצרה ברומן הראשון של ברברי, Une Gourmandise. עבור ספרה Une gourmandise 2000 - Prix du Meilleur livre de Littérature gourmande 2001 - פרס בכחוס-BSN עבור ספרה אלגנטיות של קיפוד 2006 - פרס ז'ורז' ברסנס 2007 - פרס רוטרי הבינלאומי 2007 - הפרס הספרותי מטעם התאחדות חנויות הספרים הצרפתית 2007 - פרס הספריות 2007 - "פרס וִיוְר לִיבְר מטעם מועדון/אגודת הקוראים של ואל ד'יזר (רואן) 2007 - פרס הספרות של פסטיבל הסטודנטים באוניברסיטת דרום ברטאן 2007 - פרס הספרות של העיר קאן Une Gourmandise, Gallimard, 2000. L'Élégance du hérisson, Gallimard, 2006. ראה אור בעברית בשם אלגנטיות של קיפוד, תרגמה: שרון פרמינגר, הוצאת כתר 2009. חיי השדונים, תרגמה: לי עברון, הוצאת כתר, 2017. ורד אחד, תרגמה: לי עברון, הוצאת כתר, 2021 אתר האינטרנט הרשמי של מוריאל ברברי מוריאל ברברי, אתה לא קיפוד, באתר ynet, 17 במאי 2009 מוריאל ברברי (1969-), דף שער בספרייה הלאומית מוריאל ברברי, ברשת החברתית Goodreads על כתביה: דן לחמן, על אלגנטיות של קיפוד, באתר אימגו, 17 ביוני 2009 סיגל ריבה, ביקורת ספר: אלגנטיות של קיפוד / מוריאל ברברי, חדשות 2, 12 ביוני 2009 יותם שווימר, אלגנטיות של קיפוד: רומן עשיר ויפה, nrg מעריב, 14 במאי 2009 גבי לוין, תשע שנים אחרי "אלגנטיות של קיפוד" מוריאל ברברי פרסמה ספר חדש, באתר הארץ, 10 בספטמבר 2017 עלית קרפ, "חיי השדונים" של מוריאל ברברי: השדון הזה נורא כל כך, באתר הארץ, 1 בדצמבר 2017 ספרים חדשים על המדף – ספטמבר 2021, באתר מחסום כתיבה, ‏2021-09-12